ΓΡΑΠΤΗ ΕΡΩΤΗΣΗ E-1682/01

υποβολή: Bart Staes (Verts/ALE) προς την Επιτροπή

(14 Ιουνίου 2001)

Θέμα: Διακρίσεις λόγω γλώσσας στο γραφείο παροχής τεχνικής βοήθειας Socrates της Ευρωπαϊκής Επιτροπής

Σύμφωνα με την Επίτροπο κ. Διαμαντοπούλου μπορεί να θεωρηθεί ότι το κριτήριο της μητρικής γλώσσας συνεπάγεται διακρίσεις, και ότι, κατά συνέπεια, δεν συμβιβάζεται με τους κοινοτικούς κανόνες όσον αφορά την ελεύθερη διακίνηση εργαζομένων στην Κοινότητα. Αυτό προκύπτει από την απάντησή της στην ερώτηση Ε-0779/01(1) σχετικά με ανακοινώσεις για την πλήρωση κενής θέσεως μη κυβερνητικών οργανώσεων, επιχειρήσεων και ευρωπαϊκών οργάνων που περιλαμβάνουν ως προϋπόθεση την αγγλική ως μητρική γλώσσα. Παλαιότερα η βελγίδα Υπουργός κ. Laurette Onkelinx είχε επίσης αναγνωρίσει ότι η αρχή της μη διάκρισης και της ελεύθερης διακίνησης εργαζομένων παραβιάζεται από τις ανακοινώσεις για την πλήρωση κενής θέσης οι οποίες απευθύνονται αποκλειστικά σε αγγλόφωνους. Η άποψή της βασίζεται στην Ευρωπαϊκή Διακήρυξη για τα Ανθρώπινα Δικαιώματα και τη Σύμβαση σχετικά με τις διακρίσεις της Διεθνούς Οργάνωσης Εργασίας. Όσον αφορά προσλήψεις στη βελγική ομοσπονδία παραπέμπει στην ΣΣΕ αριθ. 38, στο διάταγμα Vandezande και στο διάταγμα της Γαλλόφωνης Κοινότητας σχετικά με τις κοινωνικές σχέσεις μεταξύ εργοδοτών και εργαζομένων.

Στα περιοδικά European Voice και The Bulletin εμφανίζονται συστηματικά παρόμοιες προσφορές εργασίας. Προφανώς, κατά το Ευρωπαϊκό Έτος των Γλωσσών, ευρωπαϊκές οργανώσεις και οργανισμοί δηλώνουν όλο και συχνότερα ανοικτά ότι οιποψήφιοι πρέπει να έχουν την αγγλική ως μητρική γλώσσα. Με τον τρόπο αυτό εφαρμόζουν ανοικτά διακρίσεις εις βάρος εργαζομένων με άλλη μητρική γλώσσα. Έτσι τα αγγλικά αποκτούν — αδίκως — το καθεστώς της κυριαρχούσας (πολιτιστικής) γλώσσας. Υποψήφιοι που δεν έχουν την αγγλική ως μητρική γλώσσα αποκλείονται εκ των προτέρων από τη διαδικασία επιλογής, ακόμα και όταν έχουν άριστη γνώση της αγγλικής γλώσσας. Κατά τα φαινόμενα,ποψήφιοι με άλλη μητρική γλώσσα δεν λαμβάνονται πλέονπόψη για ορισμένα καθήκοντα.

Είναι απαράδεκτο το γραφείο παροχής τεχνικής βοήθειας Socrates της Ευρωπαϊκής Επιτροπής να εφαρμόζει παρόμοια μορφή διάκρισης (The Bulletin της 07/12/00, σελ. 66).

Για το λόγο αυτό, μπορεί η Επιτροπή να αναφέρει:

- Εάν αναγνωρίζει ότι η ανακοίνωση για την πλήρωση κενής θέσεως στο γραφείο παροχής τεχνικής βοήθειας Socrates, η οποία προορίζεται αποκλειστικά γιαποψήφιο με την αγγλική ως μητρική γλώσσα, συνεπάγεται διάκριση εις βάρος των μη αγγλόφωνωνποψηφίων·

- Εάν όχι, πώς θεωρεί η Επιτροπή ότι η αρχή της μη διάκρισης συμβιβάζεται με τον όρο ότι οποψήφιος πρέπει να έχει την αγγλική ως μητρική γλώσσα·

- Εάν ναι, ποιες πρωτοβουλίες προτίθεται η Επιτροπή να αναλάβει για να θέσει τέρμα σε παρόμοιες διακρίσεις·

(1) ΕΕ C 235 E της 21.8.2001, σελ. 245.

Κοινή απάντησητου κ. Reding εξ ονόματος της Επιτροπήςστις γραπτές ερωτήσεις E-1681/01 και E-1682/01

(2 Οκτωβρίου 2001)

Εφιστάται η προσοχή του αξιότιμου βουλευτή στις απαντήσεις της Επιτροπής προς τις γραπτές ερωτήσεις E-4100/00(1), E-0779/01(2) του ιδίου και την E-1356/01 του κ. Gemelli(3) για το ίδιο θέμα.

Οι οργανισμοί, οι οποίοι βάσει συμβάσεως παρέχουνπηρεσίες για την Επιτροπή, όπως είναι τα γραφεία τεχνικής βοήθειας Σωκράτης, Leonardo και Νεολαία, έχουν τηνποχρέωση να χρησιμοποιούν μεγάλη ποικιλία γλωσσών και απασχολούν προσωπικό πολλών διαφορετικών εθνικοτήτων και μητρικών γλωσσών. Μερικές φορές ενδέχεται να χρειασθεί να προσλάβουν προσωπικό με πολύ καλή γνώση συγκεκριμένης γλώσσας ή γλωσσών. Στην περίπτωση αυτή οφείλουν να συμμορφώνονται με όλες τις νομοθετικές και διοικητικές διατάξεις που ισχύουν στο Βέλγιο, περιλαμβανομένων των κοινοτικών κανονισμών για την ελεύθερη κυκλοφορία των εργαζομένων.

Η Επιτροπή έχει επιστήσει την προσοχή του γραφείου παροχής τεχνικής βοήθειας Σωκράτης, Leonardo και Νεολαία στο γεγονός ότι η χρήση εκφράσεων όπως μητρική γλώσσα ή άτομο που έχει ως μητρική γλώσσα σε αγγελίες προσλήψεων μπορεί να θεωρηθεί ως εισάγουσα διακρίσεις και, επομένως, αντίθετη στο κοινοτικό δίκαιο. Η διοίκηση του οργανισμού πληροφόρησε την Επιτροπή ότι θα μεριμνήσει να μην περιλαμβάνονται τέτοιες εκφράσεις στις μελλοντικές προσφορές εργασίας.

(1) ΕΕ C 174 E της 19.6.2001, σελ. 233.

(2) ΕΕ C 235 E της 21.8.2001, σελ. 245.

(3) ΕΕ C 350 E της 11.12.2001, σελ. 132.